I [[1962]] blev Teresjkova udvalgt som kandidat til at være [[kosmonaut]] ved Sovjetunionens rumprogram for kvinder, hvor hun var én ud af fem kandidater fra mere end 400 ansøgere. De udvalgte kvinder til rumprogrammet var [[Tatjana Kusnetsova]],  [[Irina Solovjova]] ({{lang-ru|Ирина Баяновна Соловьёва}}), [[Sjanna Jorkina]] ({{lang-ru|Жанна Дмитриевна Ёркина}}), [[Valentina Ponomarjova]] ({{lang-ru|Валентина Леонидовна Пономарёва}}) og Teresjkova. Teresjkovas erfaring med faldskærmsudspring blev et springende punkt i forbindelse med udvælgelsen, da gode og præcise evner udi udspring var vigtigt. Årsagen dertil var, at programmets type af rumkapsel var konstrueret således, at kosmonauten ved tilbagevenden fra kosmos var nødsaget til og instrueret i at skulle kastes ud af kapslen, mens denne stadig var på himlen.<ref name="autogeneret1">[http://www.history.com/this-day-in-history/first-woman-in-space Soviet cosmonaut Valentina Tereshkova becomes the first woman in space - HISTORY<!-- Botgenereret titel -->]</ref> I forbindelse med udvælgelsesprocessen skulle [[Nikita Khrusjtjov]], den sovjetiske leder som havde autoriseret rumprogrammet, desuden i særdeleshed have fundet Teresjkova interessant som repræsentant for [[Sovjetunionen|Den Sovjetiske Union]], idet hendes baggrund gjorde, at hun kunne fremføres som en jævn, socialistisk kvinde, som, under socialismen, kunne opnå at drage mod verdensrummet.<ref>Evans, Ben: Escaping the Bonds of Earth: The Fifties and the Sixties, 2009, s. 51 </ref>
Levende_personer